wickkiey/tamil-wikipedia-markdown huggingface dataset:
# நிஷா மொஹோடா

**நிஷா மொஹோடா** (பிறப்பு: அக்டோபர் 13, 1980, ஹிங்காகாட் )[1]  சர்வதேச மாஸ்டர் (IM) மற்றும் பெண் கிராண்ட்மாஸ்டர் (WGM) ஆகிய FIDE பட்டங்களை பெற்ற ஒரு இந்திய செஸ் வீரர் ஆவார். இவர்,மேற்கு வங்க மாநிலத்தின் முதல் பெண் கிராண்ட்மாஸ்டர்.1995ஆம் ஆண்டு ஏப்ரலில் 14 வயது, 6 மாதங்கள் மற்றும் 13 நாட்களில் பெண் சர்வதேச மாஸ்டர் (WIM) என்ற பட்டத்தை மிக இளவயதில் பெற்றார். 1996ஆம் ஆண்டு டிசம்பரில் இந்தியாவின் பிரதம மந்திரி எச்.டி. தேவ் கவுடா, இப்பட்டத்தை பெற்றதற்காக நிஷாமொஹோடாவிற்கு ரொக்கப் பரிசு வழங்கினார். நிஷாவின் பெண் சர்வதேச மாஸ்டர் என்ற இச்சாதனை 1999ஆம் ஆண்டு  கொனேரு ஹம்பியால் முறியடிக்கப்பட்டது. ​​  

2001 மற்றும் 2008 ஆம் ஆண்டுகளில் மகளிர் உலக செஸ் சாம்பியன்ஷிப்பில் நிஷா போட்டியிட்டார். 2005 ஆம் ஆண்டில் நிஷா மொஹொடா மகளிர் இந்திய செஸ் சாம்பியன்ஷிப்பை வென்றார். [2]  

2004, 2008 மற்றும் 2010 ஆம் ஆண்டுகளில் மகளிர் ஒலிம்பிக் சதுரங்க சாம்பியன்ஷிப், 2013ல் மகளிர் உலக குழு சதுரங்க  சாம்பியன்ஷிப்,  2003, 2005, 2008, 2009, [3] மற்றும் 2010ல் ஆசிய விளையாட்டுப் போட்டிகள் ஆகியவற்றில்  இந்திய தேசிய அணி சார்பாக நிஷா மொஹோடா போட்டியிட்டார்.  

பிரித்தானிய கிராண்ட் மாஸ்டர் நைகல் ஷார்டின்  கருத்துக்களுக்கு மறுப்புத் தெரிவிக்கும் வகையில், மொஹோட்டா பெண்கள் சம உரிமை சார்பாகவும், சதுரங்க விளையாட்டில் பெண்கள் எதிர்கொள்ளும் சவால்களின் சார்பாகவும் பேசியுள்ளார். [4] [5]
# ராமானந்த பாத்



**ராமானந்த பாத்** ஒரு இந்திய அரசியல்வாதி ஆவார். இந்தியாவின், உத்திரப் பிரதேச மாநில துத்தி தாெகுதியிலிருந்து 17வது சட்டசபைக்குத் தேர்ந்தெடுக்கப்பட்டார். உத்திரப் பிரதேசத்தின், இராம்கோலா தொகுதியின் உறுப்பினராகவும் உள்ளார். தற்போது சுகல்தேவ் பாரதிய சமாஜ் கட்சியின்  உறுப்பினராகவும் இருக்கிறாா்.  

## அரசியல் வாழ்க்கை
இவர் உத்திரப் பிரதேச மாநில சட்டசபை உறுப்பினராக 2017 முதல் இருந்து  வருகிறாா். இவர் இராம்கோலா  தொகுதியின் உறுப்பினராகவும் உள்ளார். தற்போது சுகல்தேவ் பாரதிய சமாஜ் கட்சியின் உறுப்பினராகவும் உள்ளார்.  

## நடந்த பதிவுகள்
| 01 | 2017 | பதவியில் | 17வது, சட்டமன்ற உறுப்பினா் | } |
| --- | --- | --- | --- | --- |

## மேலும் காண்க

- உத்தரப் பிரதேச சட்டப் பேரவை
# கமல் கிஷோர் பகத்

**கமல் கிஷோர் பகத்** என்பவர்  அனைத்து ஜார்கண்ட் மாணவர்கள் ஒன்றியத்தைச் சார்ந்த அரசியல்வாதி ஆவாா்சிவர்  ஜார்க்கண்ட் சட்டப் பேரவை உறுப்பினராகவும் இருந்துள்ளார். இவர் 1993 இவரொரு கொலை முயற்சி  வழக்கில்  ஏழு ஆண்டுகள்  கடுங்காவல் சிறை தண்டனை பெற்றாா்.. எனவே இவர் 1951 மக்கள் பிரதிநிதித்துவச் சட்டத்தின் கீழ் சட்டமன்ற உறுப்பினர் பதயிலிருந்து தகுதி நீக்கம் செய்யப்பட்டார்  
## இதனையும் காண்க
- மக்கள் பிரதிநிதித்துவ சட்டம் 1951
- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
# கரிமகந்தக சேர்மங்கள்

**கரிமகந்தகச் சேர்மங்கள் என்பது ** கந்தகத்<nowiki/>தைக் கொண்ட  கரிம சேர்மங்கள் ஆகும்.  இச்சேர்மங்கள் பெரும்பாலும் விரும்பத்தகாத மணத்தைப் பெற்றுள்ளன. எனினும், பல  இனிமையான சேர்மங்கள் கரிமகந்தக வழிப்பொருட்களில் உள்ளன. எ. கா., சாக்கரின். இயற்கையிலேயே கந்தகம் ஏராளமாக உள்ளது. வாழ்க்கைக்கு கந்தகம் அவசியமானதாக உள்ளது. 20 பொதுவான அமினோ அமிலங்க<nowiki/>ளில் இரண்டு (சிஸ்டீன் மற்றும் மெத்தியோனைன்) கரிமகந்தக சேர்மங்கள் ஆகும். நுண்ணுயிர் எதிர்பொருள் பென்சிலின் (படம் கீழே), சல்ஃபா மருந்துகள் இரண்டும் கந்தகத்தைக் கொண்டுள்ளன. கந்தகம்-கொண்ட  பல நுண்ணுயிர் எதிர்பொருள் மருந்துகள் பல உயிர்களைக் காக்க உதவுகிறது. சல்பர்கடுகு ஒரு கொடிய காரணியாக வேதியியல் ஆயுதமா<nowiki/>க போர்முறைகளில் உள்ளது. படிம எரிபொருள், நிலக்கரி, பெட்ரோலியம், இயற்கை எரிவாயு முதலியவை பழைமயான படிமங்களில் இருந்து பெறப்படுகின்றன. இதில் முக்கியமானதாக கரிமகந்தகச் சேர்மங்கள் உள்ளன. எண்ணெய் சுத்திகரிப்பு நிலையங்க<nowiki/>ளில் இவை நீக்கப்படுகின்றன.  

கந்தகம், சால்கோசன் தொகுதிகளுடன் ஆக்சிஜன், செலீனியம் மற்றும் டொலுரியம் இவற்றை பங்கீட்டுக் கொள்கிறது. கரிமகந்தகச் சேர்மங்கள், கார்பன்–ஆக்சிஜன், கார்பன்–செலினியம், மற்றும் கார்பன்–டொலூரியம் சேர்மங்களுடன் ஒத்து காணப்படுகின்றன.  

கந்தகச் சேர்மங்களைக் கண்டறிய்கூடிய ஒரு பாரம்பரிய இரசாயன சோதனை காரியசு ஆலசன் முறை.  

## வகுப்புகள்
<div>கந்தகத்தில் உள்ள வினைபடு தொகுதி<nowiki/>யை அடிப்படையாகக் கொண்டு கரிமகந்தகச் சேர்மங்கள் வகைப்படுத்தப்படுகின்றன.  

கரிம கந்தகச் சேர்மங்களுக்கு எடுத்துக்காட்டுகள்</div>  

### சல்பைடுகள் (Sulfides)
சல்பைடுகள், தயேர்ஈத்தர் என்று  முன்னர் அழைக்கப்பட்டுள்ளன.  இவை C−S−C பிணைப்பி<nowiki/>ன் பண்புகளைக் கொண்டுள்ளன. C−C பிணைப்புடன் ஒப்பிடுகையில் C−S இன் பிணைப்பு நீளமானது. ஏனெனில்,  கார்பனை விட கந்தகம் பெரியது மற்றும் சுமார் 10% வலுகுறைந்தது. மீத்தேன்தயோலின் S−C ஒற்றை பிணைப்பின் பிணைப்பு நீளம் 183 பிக்கோமீட்டர் மற்றும் தயோபீனின் பிணைப்பு நீளம் 173 பிக்கோமீட்டர். தயோமீத்தேனில் உள்ள C−S பிணைப்பின் பிரிகை ஆற்றல் 89 கிலோ கலோரி/மோல் (370 kJ/mol) மீத்தேனுடன் ஒப்பிடும் போது மீத்தேனின் பிரிகை ஆற்றல் 100 கிலோ கலோரி/மோல் (420 kJ/mol). மெத்தில் தொகுதியால் ஐதரசன் நீக்கப்படும் போது ஆற்றல்73&#x20;கிலோ கலோரி/மோல் (305&#x20;kJ/mol) வரை குறைகிறது.  C−C பிணைப்பை விட கார்பன் - ஆக்சிசன் பிணைப்பு நீளம் குறைவானது.  இருமெத்தில் சல்பைடு மற்றும் இருமெத்தில் ஈதர் இவற்றின் பிணைப்பின் பிரிகை ஆற்றல் முறையே 73 மற்றும் 77&#x20;கிலோ கலோரி/மோல் (305 மற்றும் 322&#x20;kJ/mol).  

தயோல்களை அல்க்கைல் ஏற்றம் செய்து பொதுவாக சல்பைடுகள் தயாரிக்கப்படுகின்றன.மேலும் பம்மரர் மறுசீராக்கம்(Pummerer rearrangement) மூலமாகவும் தயார் செய்யப்படுகிறது.  சல்பர் மற்றும் அலுமினியம் குளோரைடு உடன் பினைல் ஈதர் மறுசீராக்கம் அடைந்து பினாக்சதினாக மாற்றம் அடைகிறது. இப் பெயர் வினை பெராரியோ (**Ferrario) பெயர்வினை **என்று அழைக்கப்படுகிறது.  

:  

### தயோல்கள், டைசல்பைடுகள்,பாலிசல்பைடுகள் (Thiols, disulfides, polysulfides)
தயோல் வினைபடு தொகுதியாகஆர்−எாஸ். எச்  ஐக் கொண்டுள்ளன.  தயோல்கள் கட்டமைப்பில் ஆல்ககாலை ஒ<nowiki/>த்து காணப்படுகின்றன. இருந்தாலும் வேதியியல் பண்புகளும், செயல்பாடுகளும் வேறுபட்டுக் காணப்படுகின்றன. தயோல்கள் அதிகளவு கருக்கவர்தன்மை மற்றும் அதிக அமிலத்தன்மை உடையவை. மேலும், எளிதில் ஆக்சிசன் ஏற்றம் அடைகின்றன. இதன் அமிலத்தன்மை 5 p*K*<sub>a</sub> அலகுகள் வேறுபடுகிறது.  

### தயோ ஏசுத்தர்(Thioesters)
தயோ ஏசுத்தரின் பொது அமைப்பு ஆர்−சி(O)−S−R.
# விசார்ட் ஏரி


**விசார்ட் ஏரி** (Wizard Lake) என்பது கனடாவின் ஆல்பர்ட்டாவில் உள்ள ஒரு ஏரியாகும். இது கால்மாருக்கு தெற்கே 17 கி.மீ. (11 மைல்) தொலைவில் அமைந்துள்ளது. எட்மண்டனுக்கு அருகாமையில் இருப்பதால் இது ஒரு பிரபலமான பொழுதுபோக்கு இடமாகும்.  
**விசார்ட் ஏரி** என்பது கால்மரின் தெற்கே உள்ள ஆல்பர்டாவில் உள்ள ஒரு ஏரி. எட்மண்டனுக்கு அருகாமையில் இருப்பதால் இது பிரபலமான பொழுதுபோக்கு இடமாகும்.  

## வசதிகள்
விசார்ட் ஏரியில் ஜுபிளி முகாம் அமைந்துள்ளது. இதில் 100 கடைகள் (33 சக்தி, 67 இயற்கை) உள்ளன. [1] ஒரு பொது நீச்சல் இடத்திற்காக இவ்ஏரியின் கிழக்குகரை சமிபத்தில் சீரமைக்கப்பட்டது `  

## செயல்கள்
- நீச்சல்
- மீன்பிடித்தல்
- படகு முகாம்
- முகாமிடுதல்
- பனிச்சறுக்குதல்

## ஏரி
விசார்ட் ஏரி ஒப்பீட்டளவில் சிறிய ஏரி. ஏரியின் அடியில் பெரும்பாலும் பாறை காணப்படுகிறது. இவ்வேரியில் சராசரியாக 6.2 மீட்டர் (20 அடி) கொண்ட ஆழமற்ற ஆழம் உள்ளது. "தி பாயிண்ட்" என்பது ஏரியின் மிக குறுகிய மற்றும் மிகவும்  மணற் பாங்கான பகுதியின் புனைபெயர்   ஆகும். இப்பகுதி, நிச்சல் மேற்கொள்வதற்கு ஏற்ற சிறந்த இடமாகும்.
# கார்ல் ஜாஸ்பெர்ஸ்


**கார்ல் தியோடர் ஜாஸ்பர்ஸ் **(Karl Theodor Jaspers) (; 23 பிப்ரவரி 1883 – 26 பிப்ரவரி 1969) ஒரு ஜெர்மன்-சுவிஸ் மனநோய் மருத்துவர் மற்றும் மெய்யியலாளர் ஆவார். இவர் இவர் நவீன இறையியல் மற்றும் மனநல மருத்துவம் மற்றும் மெய்யியல் ஆகியவற்றில் பலமான அறிவு கொண்டிருந்தார். மனநல மருத்துவத்தில் பயிற்சி பெற்று மருத்துவம் பார்க்க ஆரம்பித்த பிறகு ஜாஸ்பெர் மெய்யியல் விசாரணையில் தனது ஆர்வத்தைத் திருப்பினார். அவர் ஒரு புதுமையான மெய்யியல் அமைப்பைக் கண்டறிய முயற்சித்தார். பொதுவாக, ஜெர்மனியில் இருத்தலியல்வாதத்தின் முக்கிய குறியீடாக அவர் கருதப்பட்டார். இருப்பினும் அவர் எந்த வித அடையாளக் குறியீட்டையும் ஏற்கவில்லை.  

## வாழ்க்கை வரலாறு

ஜாஸ்பெர்ஸ் 1883 ஆம் ஆண்டில் ஓல்டன்பேர்க்கில் ஒரு உள்ளூர் விவசாய சமூகத்திலிருந்து வந்த ஒரு தாய்க்கும், ஒரு நீதிபதி தந்தைக்கும் மகனாகப் பிறந்தார்.அவர் மெய்யியலில் ஆரம்பத்திலேயே ஆர்வம் காட்டினார். ஆனால், ஜாஸ்பெர்ஸின் முடிவை அவரது தந்தையின் அனுபவம் சந்தேகத்திற்கிடமின்றி மாற்றியது. விளைவாக ஐடல்பேர்க் பல்கலைக்கழகத்தில் சட்டம் படிக்க நேர்ந்தது. ஜாஸ்பர்ஸ் குறிப்பாக சட்டத்தை விரும்பவில்லை என்பது தெளிவாகிவிட்டது, 1902 ஆம் ஆண்டில் மருத்துவத்துறைக்குத் திரும்பினார். குற்றவியல் பற்றிய ஒரு ஆய்வறிக்கையுடன் அவர் மருத்துவத் துறையைத் தேர்ந்தெடுத்தார். 1910 ஆம் ஆண்டில்ன் அவர் கெட்ருட் மேயர் (1879–1974) என்பவரை மணந்தார்.  

1908 ஆம் ஆண்டில் ஐடல்பேர்க் மருத்துவக் கல்லூரியின் பல்கலைக்கழகத்தில் இருந்து டாக்டர் பட்டம் பெற்றார். ஐடல்பேர்க்கில் உள்ள ஃபிரான்ஸ் நிஸ்லில், எமில்க்ராபலின் மற்றும் கார்ல் போன்ஹோபர், மற்றும் கார்ல் வில்மன்ஸ் ஆகியோரின் வாரிசாக பணிபுரிந்தார். அந்த நேரத்தில் மருத்துவ சமூகம் மன நோயைப் பற்றிய ஆய்வுக்கு அணுகிய முறை குறித்து அதிருப்தியடைந்தார். மன நல மருத்துவம் தொடர்பான அணுகுமுறையை மேம்படுத்துவதற்கான பணியைத் தானே எடுத்துக் கொண்டார். 1913 ஆம் ஆண்டில் பல்கலைக்கழக பணிக்குத் தன்னைத் தகுதியாக்கிக் கொண்டு ஐடல்பேர்க் பல்கலைக்கழகத்தின் மெய்யியல் புலத்தில் சேர்ந்தார். 1914 ஆம் ஆண்டில உளவியல் ஆசிரியராகப் பணி கிடைக்கப் பெற்றார். அந்த பதவி பின்னர் அவரை நிரந்தரமாக மெய்யியல் துறைக்கு இழுத்துக் கொண்டது. ஜாஸ்பர்ஸ் மருத்துவம் பார்ப்பதற்கு ஒருபோதும் திரும்பவேயில்லை. இந்த நேரத்தில் ஜாஸ்பர் வெபர் குடும்பத்தின் நெருங்கிய நண்பராக மாறினார் (மேக்ஸ் வெபரும் ஐடல்பேர்க்கில் ஒரு பேராசிரியராக இருந்தார்).  

1921 ஆம் ஆண்டில், 38 வயதில், ஜாஸ்ஸ்பெர்ஸ் உளவியலில் இருந்து மெய்யியலை நோக்கித் திரும்பினார். அவர் மனநல மருத்துவத்தில் உருவாக்கிய கருப்பொருள்களை விரிவுபடுத்தினார். அவர் ஜெர்மனிலும், ஐரோப்பாவிலும் ஒரு மெய்யியலாளர் ஆனார். 1933 ஆம் ஆண்டில் நாஜிக்கள் அதிகாரத்தைக் கைப்பற்றியதற்குப் பிறகு, ஜேஸ்பர்ஸ் தனது யூத மனைவியின் காரணமாக, 1937 ஆம் ஆண்டில் கற்பிப்பதில் இருந்து ஓய்வு பெற்றார். 1938 ஆம் ஆண்டில் அவர் ஆய்வறிக்கைகள் வெளியிடவும் தடை செய்யப்பட்டார். அவரது நீண்ட கால நண்பர்களில் பலர் அவருடன் துணை நின்றனர். அதன் காரணமாக, அவர் முற்றிலும் தனிமைப்படுத்தப்படாமல் தனது ஆய்வுகள் மற்றும் ஆராய்ச்சியை தொடர முடிந்தது. 30 மார்ச் 1945 வரை ஐடல்பேர்க்கானது அமெரிக்கத் துருப்புக்களால் விடுவிக்கப்படும் வரை, அவரும், அவருடைய மனைவியும் தொடர்ச்சியான அச்சுறுத்தலுக்கு ஆளாகியிருந்தனர். 1948 ஆம் ஆண்டில் ஜாஸ்பெர் சுவிட்சர்லாந்தில் உள்ள பேசல் பல்கலைக்கழகத்திற்கு மாறினார். அவர் மெய்யியல் சமூகத்தில் முக்கியமானவராக இருந்தார். மேலும், 1969 ல் அவரது மனைவியின் 90 வது பிறந்த நாள் அன்று இறக்கும் வரை பாசலில் வாழ்ந்து சுவிட்சர்லாந்தின் ஒரு இயற்கையான குடிமகன் ஆனார்.
# வார்ப்புரு:Kaliru/navbar



| <>முகப்பு</> | &nbsp; | &nbsp; | <>பேச்சு</> | &nbsp; | &nbsp; | <>மின்னஞ்சல்</> | &nbsp; | &nbsp; | <>கட்டுரைகள்</> | &nbsp; | &nbsp; | <>படிமம்</> | &nbsp; | &nbsp; | <>பதக்கம்</> | &nbsp; | &nbsp; | <>திட்டம்</> | &nbsp; | &nbsp; | <>விக்கிமேற்கோள்</> | &nbsp; | &nbsp; | <>மணல்தொட்டி | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# நாதன் பிராக்கன்

**நாதன் வேட் பிராக்கன்**(Nathan Wade Bracken (பிறப்பு: 12 செப்டம்பர் 1977) முன்னாள் ஆத்திரேலியத் துடுப்பாட்ட அணியின் வீரர் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் தூப்பாட்டம், மற்றும் பன்னாட்டு இருபது20 போட்டிகளில் விளையாடினார்.இவர் இடதுகை மித -விரைவு வீச்சாளர் ஆவார்.பந்தை இரண்டு விதமான முறைகளில் சுழலச் செய்வதில் இவல் வலலவராகத் திகழ்ந்தார்.இவர் நியூ சவுத்வேல்ஸ் புளூசு மற்றும் சிட்னி கிரேட் அணி மற்றும் இங்கிலாந்தின் கவுண்டி அணிகளுக்காகவும் உள்ளூர்ப் போட்டிகளில் விளையாடினார்.சனவரி 28, 2011 இல் காலில் காயம் ஏற்பட்டதனால் தனது ஓய்வினை அறிவித்தார்.  

## சர்வதேச போட்டிகள்

### தேர்வுத் துடுப்பாட்டம்
2003 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து போர்டர்-காவஸ்கர் கோப்பையில்  விளையாடியது. டிசம்பர் 4 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அரிமுகமானார்.கிளென் மக்ரா காயம் காரணமாக  தொடரில் இருந்து விலகியதால் இவருக்கு வாய்ப்பு வழங்கப்பட்டது.இந்தப் போட்டியின் முதல் ஆட்டப் பகுதியில் 26 ஓவர்கள் வீசி 90 ஓட்டங்களை விட்டுக் கொடுத்து 1 இலக்கினைக் கைப்பற்றினார். பின் இரண்டாவது ஆட்டப் பகுதியில் 4 ஓவர்கள் வீசி 12 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இந்தப் போட்டி சமனில் முடிந்தது. தனது முதல் போட்டியில் சிறப்பாக செயல்பட்ட போதிலும் அடிலெய்டு துடுப்பாட்ட அரங்கத்தில் நடைபெற்ற இரண்டாவது போட்டியில் இவருக்குப் பதிலாக பிராட் வில்லியம்சை சேர்த்தனர். பின் இறுதி இரண்டு போட்டிகளில் ஆண்ட்ரூ பைகேலுக்கு வாய்ப்பு வழங்கினர். இந்தத் தொடர் சமனில் முடிந்தது. இவர் இந்தத் தொடரில் 6 இலக்குகளைக் கைப்பற்றினார். இவரின் பந்துவீச்சு சராசரி 58.50 ஆக இருந்தது.பின் திறமை வாய்ந்த பல பந்துவீச்சாளர்கள் அணியில் இருந்ததினால் இவருக்கு வாய்ப்பு கிடைப்பதில் சிக்கல் நீடித்தது. சுமார் இரண்டு ஆண்டுகாலம் இவருக்கு தேசிய அணியில் இடம் கிடைக்கவில்லை. பின் 2005-06 ஆம் ஆண்டுகளில் மேற்கிந்தியத் தீவுகளுக்க்கு எதிரான ஃபிரான்க் வோரல் கோப்பைத் தொடரில் விளையாடும் வாய்ப்பினைப் பெற்றார்.இந்தப் போட்டியில் 51 பந்துகளில் 37 ஓட்டங்கள் எடுத்தார். பின் பந்துவீச்சில் 16ஓவர்கள் வீசி 48 ஓட்டங்களை விட்டுக்கொடுத்தார். இதில் 4 இலக்குகளைக் கைப்பற்றினார். இதில் பிறயன் லாரா, சந்தர்பால் ஆகியோரின் இலக்கினையும் கைப்பற்றினார்.  

. 2005 ஆம் ஆண்டில் தென்னாப்பிரிக்க துடுப்பாட்ட அணிக்கு எதிரான தொடரில் விளையாடும் 15 பேர் கொண்ட அணியில் இவர் இடன்பெற்றார். ஆனால் மேற்கு ஆத்திரேலிய துடுப்பாட்ட மைதானத்தில் நடைபெற்ற முதல் போட்டியில் இவருக்கு வாய்ப்பு வழங்கப்படவில்லை.  

### ஒருநா பன்னாட்டுத் துடுப்பாட்டம்
2001 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டு விளையாடியது. சனவரி11, 2001 இல் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவர் சிறப்பாக செயல்பட்டார்.இருந்தபோதிலும் வலிமையான ஆத்திரேலியப பந்துவீச்சாளர்கள் ஒஅலர் இருந்ததாலும் , இஅருக்கு காயம் ஏற்பட்டதாலும் இவருக்கு அணியில் நிலையான இடம் கிடைக்கவில்லை.  பின் கில்லெஸ்பி அணியில் இருந்து நீக்கப்ப்பட்டதற்குப் பிறகு இவருக்கு அணியில் நிலையான இடம் கிடைத்தது.
# சிறார் மீதான பாலுணர்வு நாட்டம்



**சிறார் மீதான பாலணர்வு நாட்டம்** அல்லது **சிறார்பால் ஈர்ப்பு** என்பது வயதுவந்த நபரொருவர் முதன்மையாகவோ, முழுக்கவோ குழந்தைகள்மீதும் வயதுவராது இளஞ்சிறார்கள் மீதும் பால்நாட்டம் கொள்ளும் உளநோய் ஆகும். பொதுவாக சிறுமிகள் 10, 11 வயதிலும் சிறுவர்கள் 11, 12 ஆண்டுகளில் வயதுக்கு வந்தாலும், 13 வயதுக்குக்குறைவான சிறார்கள் மீது பால்நாட்டம் கொள்வதையே சிறார்பால் ஈர்ப்பு நோய்க்கான வரையறையாகக் கொள்கின்றனர்.  

உளநோய் மருத்துவத்துறைசாராது பொதுவாக சிறார்பால் ஈர்ப்பு என்பதைச் சிறுவர்கள் மீதான எத்தகைய பாலுணர்வு ஈர்ப்பைக் குறிக்கவும் சிறார் பாலியல் வன்கொடுமை போன்றவற்றைக் குறிக்கவும் பயன்படுத்துகிறார்கள். இது சிறார்மீதான பாலியல் ஈர்ப்பு, அர்கள் மீதான வன்கொடுமைகள், வயதுக்குவரும்நிலையிலுள்ளோர் மீதான ஈர்ப்பு, அண்மையில் வயதுக்குவந்தோர் மீதான ஈர்ப்பு முதலியவற்றை வேறுபடுத்தத் தவறுகிறது. இதுபோல துல்லியமற்ற பயன்பாடுகளைத் தவிர்க்க வேண்டுமென்று ஆய்வர்கள் கருதுகிறார்கள். ஏனெனில் சிறார்மீதான வன்கொடுமைகள் புரிவோர் சிறார்பால் ஈர்ப்பு நோயுடையவராக இருக்க வாய்ப்பிருந்தாலும் அவர்கள் முதன்மையாகவோ மொத்தமாகவோ குழந்தைகள்பால் மட்டுமே ஈர்ப்புடையவராய் இருந்தால் மட்டுமே இந்தக்குறிப்பிட்ட நோயையுடையவராகக் கருதப்படுவர். மேலும் இந்த நோயுடையவர்கள் சிலர் சிறார்மீதான வன்கொடுமைகள் எதுவுமே செய்யாமலும் இருக்கக்கூடும்.  

பத்தொன்பதாம் நூற்றாண்டின் பிற்பகுதியில்தான் இதை முறையாகப் பெயரிட்டு குறிப்பிடத் தொடங்கினர். 1980-ஆம் ஆண்டுக்குப் பின்னர் இதைப்பற்றி நிறைய ஆய்வுகள் நடைபெற்றுள்ளன. ஆண்களிலேயே மிகுதியாக அறியப்பட்டிருந்தாலும் இவ்வுளக்கேட்டைக் கொண்டிருக்கும் பெண்களும் உள்ளனர். இப்போதுள்ள கணிப்புகள் பெண்களில் இந்நோயுடையவர்களின் எண்ணிக்கையை குறைவாக மதிப்பிடுவதாகக் கருதப்படுகிறது. இந்நோய்க்கான அறுதியான தீர்வு எதுவும் எட்டப்படவில்லை. எனினும் இந்நோயுள்ளவர்கள் பாலுணர்வு வன்கொடுமைகளில் ஈடுபடுவதைத் தவிர்க்கவோ குறைக்கவோ செய்யும் சிகிச்சை முறைகள் உள்ளன. சில ஆய்வுகள் மூளை நரம்புக்கோளாறுகளோடும் பிற உளநோய்களோடும் இந்நோயைத் தொடர்புபடுத்தியிருக்கின்றன. அமெரிக்க ஒன்றியத்தில் கான்சாசு எதிர் என்றிக்கு வழக்கிற்குப் பிறகு பாலியற் குற்றங்களில் ஈடுபட்டதாக அறியப்பட்டு உளநோய்களையுடையோர்மீது வாழ்நாள் முழுவதும் கட்டுப்பாடுகளை விதிக்கமுடியும்.  

## நோய்க்காரணிகள்

சிறா,்பால் ஈர்ப்புக்கான காரணங்கள் முழுமையாக அறியப்படாவிட்டாலும் ஆய்வர்கள் 2002-ஆம் ஆண்டுமுதலாக புள்ளியியல் அடிப்படையில் இந்நோயுடன் தொணர்புள்ள மூளை அமைப்புகளையும் செயற்பாடுகளையும் வெளியிட்டுள்ளனர். குற்றப்பிரிவுச் செயற்பாட்டின்கீழும், அதன்கீழ்வராத வழிகளிலும் நபர்களைப் பற்றி அறிந்து அவர்களையும், பொதுமக்கள் குழுவையும் தனித்தனியாக ஆராய்ந்ததில் பின்வரும் தொடர்புகள் (காரணிகள் எனக்கூறவியலாது) அறியப்பட்டன. குறைந்த அறிவு, நினைவாற்றல் குறைபாடுகள், ஒத்த அறிவுத்திறன் கொண்டோரைக் காட்டிலும் பள்ளிகளில் குறைவான மதிப்பெண்களைப் பெறுவது, குறைவான உயரம், இளவயதில் மயக்கமடையும் அளவுக்குத் தலையில் காயம் ஏற்பட்டிருப்பதற்கான கூடுதல் வாய்ப்புகள், காந்த அதிர்வலை வரைவில் காணக்கூடிய மூளை அமைப்பு மாறுபாடுகள் முதலியனவை கூடுதலாக இருப்பதற்கும் இந்நோய் அமைந்திருப்பதற்குமான இயைபு அறியப்பட்டுள்ளது.
# குலாம் முஸ்தபா பட்

**குலாம் முஸ்தபா பட்   **என்பவர்   ஸ்ரீநகருக்கு தோ்ந்தெடுக்கப்பட்ட தற்போதைய மேயா் ஆவார். ஸ்ரீநகாா் என்பது இந்தியாவின் ஜம்மு மற்றும் காஷ்மீா் மாநிலத்தின் கோடைக்கால தலைநகா் ஆகும். இவர் 29 மாா்ச் 2006 இல் முதலில்  தேர்ந்தெடுக்கப்பட்டார். மேலும் இவர் தேசிய மாநாட்டு கட்சி உறுப்பினாராகவும் இருந்தார்.
# டெவில் மே கிரை (காணொளி விளையாட்டு)

**டெவில் மே கிரை** ஒரு வெட்டி சாய்க்கும் அதிரடி சாகச காணொளி விளையாட்டு. இது கேப்காம் நிறுவனத்தால் உருவாக்கி, பிரகடனம் செய்து 2001 இல் பிளேஸ்டேசன் 2 இற்கு வெளியிடப்பட்டது. இதில், வாள் சண்டைக்கு முக்கியமாக கவனம் செலுத்துகையில், விளையாட்டாளர் முக்கிய எதிரிகளை தோற்கடிப்பதன் மூலம் புதிய ஆயுதங்களைக் கைப்பற்றி வித விதமான அடி சேர்க்கைகளை பயன்படுத்த வழிவகுக்கிறது.  

இக்கதை, கற்பனையான மால்லட் தீவின் நவீன காலத்தில் அமைக்கப்பட்டிருக்கிறது. டாண்டே என்னும் ஒரு அசுர வேட்டைக்காரானை, மய்யமாகக் கொண்டது இக்கதை. தனது சகோதரன் மற்றும் தாயை இழந்த பின்னர் பிசாசுகள் மீது பழிவாங்க அவனது தொழிலை பயன்படுத்துகிறார். டிரிஷ் என்ற பெண்மணியை சந்திக்கிறார், அவரை அரக்க இறைவன் முண்டஸை அழிக்க ஒரு பயணத்திற்கு கூட்டி செல்கிறார். விளையாட்டு இயந்திரம் மற்றும் பல முன் அளிக்கப்பட்ட முழு இயக்க காணொளிகலைப்பயன்படுத்தி வெட்டுக் காட்சிகளின் கலவையால் இந்த கதை முதன்மையாக சொல்லப்படுகிறது.  

இந்த விளையாட்டு மிகவும் தளர்வாக, இத்தாலிய கவிதையான டிவைன் காமெடியை(தெய்வீக நகைச்சுவைய்) அடிப்படையாகக் கொண்டது. அதன் குறிப்புகளாக விளையாட்டின் முக்கிய கதாபாத்திரமாக டான்டே (டான்டே அலிகியேரி ) மற்றும் இதர கதாபாத்திரங்கள் வெர்கில் (வேர்ஜில்) மற்றும் டிரிஷ் ஆக அமைகின்றன.  

## வளர்ச்சி
டிசம்பர் 1999 ஆம் ஆண்டின் ஆரம்பத்தில், டெவில் மேய் கிரை முதன்முதலில் ரெசிடெண்ட் ஈவில் 4 இன் தொடக்கத்தில் ஆரம்பிக்கப்பட்டது. ஆரம்பத்தில் பிளேஸ்டேஷன் 2<nowiki/>க்காக உருவாக்கப்பட்டது, தயாரிப்பாளர் ஷின்ஜி மிக்காமி ரெசிடென்ட் ஈவில் தொடரில் ஒரு புதிய பகுதியை உருவாக்க அவரை கேட்டுக் கொண்ட பிறகு ஹிட்கி காமியா இயக்கினார். வழக்கமான தொடர் எழுத்தாளர் நொபோரு சுகிமுரா தலைப்பிர்க்கு ஒரு காட்சியை உருவாக்கினார், இது கமியாவின் கருத்தை அடிப்படையாகக் கொண்டு மிகவும் அற்புதமான மற்றும் பகட்டான அதிரடி விளையாட்டாக உருவாக்கினார்.  

இக்கதை அடிப்படையில் டோனி எனும் கதாபாத்திரத்தின் உடலில் உள்ள மர்மத்தை அவிழ்ப்பதை தொடர்ந்து எழுதப்பட்டது. டோனி, ஒரு சாதாரண மனிதனை விட அதிகமான அறிவாற்றல் மற்றும் திறன்களைக்கொண்ட மனிதன். அவனின் மனித சக்திக்கு அப்பாற்பட்ட திறன்கள், உயிரித்தொழில்நுட்பத்தால் விளக்கப்பட்டது. விளையாட்டு பாத்திரம், தைரியமாகவும், நிலையான கோணத்தில் இருந்து வீரனாக தோற்றமளிக்கவில்லை என கமியா உணர்ந்ததால் முந்தைய ரெசிடென்ட் ஈவில் தவணைகளில் இருந்து முன்னர் ஒழுங்கமைக்கப்பட்ட பின்னணிகளை கைவிட்டு, அதற்கு பதிலாக மாறும் கேமரா அமைப்பு தேர்வை பயன்படுத்த முடிவு செய்தார்.  

கமியா இறுதியில் கதையை பிசாசுகள் நிறைந்த ஒரு உலகில் அமைத்து, கதாநாயகனின் பெயரை "டான்டே" என மாற்றினார். கதாபாத்திரங்களின் நடிகர்கள் பெரும்பாலும் சூகிமூரின் சூழ்நிலையில் எழுதப்பட்டிருந்தனர், இருப்பினும் கதாநாயகனின் தாய் மற்றும் தந்தையின் தோற்றங்கள் கதையிலிருந்து நீக்கப்பட்டன.  நவம்பர் 2000 இல் *டெவில் மே கிரை* என்ற விளையாட்டின் புதிய தலைப்பு வெளியிடப்பட்டது.  

இயக்குனரின் கருத்துப்படி,டெவில் மே கிரை டான்டேயின் கழைக்கூத்து மற்றும் போர் திறன்களைச் சுற்றி அடிமட்டத்தில் இருந்து வடிவமைக்கப்பட்டது. ரெசிடென்ட் ஈவில் விளையாட்டின் மிக திறந்த-நிலை கட்டமைப்புக்குப் பதிலாக, இந்த விளையாட்டை மேலும் பணி சார்ந்த முன்னேற்றத்திற்கு மாற்றுவதற்கு இந்த மாற்றத்தை தாமதப்படுத்தியது. டெவில் மே க்ரை கடின நிலை வேண்டுமென்றே இருந்தது, காமியாவின் கூற்றுப்படி, அவர் "லேசாக, சாதாரணமாக விளையாடும் விளையாட்டாளர்களுக்கு  சவால்" என்று அழைத்தார்.
# தாயப்பன்மேட்டுக்கொட்டாய்



**குனிச்சி ஊராட்சி (Kunichi Gram Panchayat)**, தமிழ்நாட்டின் திருப்பத்தூர்<nowiki/> மாவட்டத்தில் உள்ள கந்தலி வட்டாரத்தில் அமைந்துள்ளது. இந்த ஊர், திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். மேட்டுக் கொட்டாய் என்பது இந்த ஊரின் பொதுப் பெயர். நான்கு திசைகளில் இருந்தும் மேட்டுப் [உயர்ந்த] பகுதியாக இந்த ஊர் உள்ளது. தாயப்பன் என்பவர் இந்த ஊரில் முதலில் வாழ்ந்த மாந்தர் ஆவார். ஓலைக் குடிசையே கொட்டாய் என்று அழைப்பர் [வட தமிழக தமிழ்ச் சொல்]. அஞ்சல் குறியீட்டு எண். 635 602.
# பலெர்மோ


**பலெர்மோ** (*Palermo*, சிசிலிய மொழி: *Palermu*, , , *Panormos*) தெற்கு இத்தாலியிலுள்ள, தன்னாட்சிப் பகுதியான சிசிலி மற்றும் பலெர்மோ பெருநகரப் பகுதி ஆகிய இரண்டிற்கும் தலைநகரம் ஆகும். இந்த நகரம் இதன் வரலாறு, பண்பாடு, கட்டிடக்கலை, உணவியலுக்காக பெரிதும் அறியப்படுகின்றது. தனது 2,700 ஆண்டு தொன்மையான வரலாற்றின் பெரும்பகுதியும் இவற்றில் முதன்மையான பங்களித்துள்ளது. பலெர்மோ திர்ரேனியக் கடலின் பலெர்மோ வளைகுடாவை அடுத்து சிசிலித் தீவின் வடமேற்கே அமைந்துள்ளது.  

கி.மு&nbsp;734இல் போனீசியர்கள் இந்த நகரை நிர்மாணித்தனர்; *சிஸ்* ('பூ') எனப் பெயரிட்டிருந்தனர். பின்னர் பலெர்மோ கார்த்திஜ் ஆளுமையிலும் தொடர்ந்து உரோமைக் குடியரசின் அங்கமாயிற்று. பின்னர் பைசாந்தியப் பேரரசின் அங்கமாக ஆயிரமாண்டுகளுக்கும் மேலாக இருந்து வந்தது. கிரேக்கர்கள் இந்த நகருக்கு *முழுமையான துறைமுகம்* எனப் பொருள்பட *பனோர்மசு* என்று பெயரிட்டனர். 831 முதலிலிருந்து 1072 வரை இந்நகரம் அராபிய ஆட்சியில் இருந்தது; சிசிலி எமிரேட்டின் தலைநகரமானது. அரபாபியர் இதற்கு கிரேக்கப் பெயரை மாற்றி *பா அல் ஹார்ம்* எனப் பெயரிட்டது. இதுவே பின்னாளில் இந்நகரின் தற்போதைய பெயருக்கு வேராயிற்று. நார்மன் மீள்வெற்றிக்குப் பின்னர் சிசிலி இராச்சியம் (1130 முதல் 1816 வரை) என்ற புதிய இராச்சியத்தின் தலைநகராயிற்று. பேரரசர் பிரெடிரிக் II காலத்திலும் கான்ராடு IV காலத்திலும் புனித உரோமைப் பேரரசின் தலைநகரமாகவும் விளங்கியது.  

பலெர்மோ நகரியப் பகுதியின் மக்கள்தொகை 855,285 ஆக மதிப்பிடப்பட்டுள்ளது. 1.2 மில்லியன் மக்களுள்ள இதன் பெருநகரப் பகுதி இத்தாலியின் ஐந்தாவது மிகுந்த மக்கள்தொகையுள்ள பெருநகரப் பகுதியாக உள்ளது. மையப்பகுதியின் மக்கள்தொகை 676,000 ஆகும். இத்தாலிய மொழியும் சிசிலிய மொழியின் பலெர்மோதானிய வழக்குமொழியும் இங்கு பேசப்படும் மொழிகளாகும்.  

பலெர்மோ சிசிலியின் பண்பாட்டு, பொருளியல் மற்றும் சுற்றுலாத் தலைநகரம். இது வரலாறு, பண்பாடு, கலை, இசை, உணவு துறைகளில் தனது முத்திரையைப் பதித்துள்ளது. இங்குள்ள இதமான நடுநிலக்கடல் வானிலை, இதன் அறுசுவை உணவு, உணவகங்களுக்காகவும் ரோமனெஸ்க், கோதிக், பரோக் தேவாலயங்கள், அரண்மனைகள் மற்றும் கட்டிடங்கள், மற்றும் இரவுக் கேளிக்கைகள், இசை போன்றவற்றிற்காகவும் ஏராளமான சுற்றுலாப் பயணிகள் வருகின்றனர். பலெர்மோ சிசிலியின் முதன்மையான தொழில், வணிக மையமாகும்: முதன்மைத் தொழில்களாக சுற்றுலா, சேவைகள், வணிகம், வேளாண்மை உள்ளன. இங்கு பால்கோன்-போர்செல்லினோ பன்னாட்டு வானூர்தி நிலையம் உள்ளது.  

பண்பாட்டு,கலைநய,பொருளியல் காரணங்களுக்காக நடுநிலக் கடலில் உள்ள பெரிய நகரங்களில் ஒன்றாக பலெர்மோ விளங்கியது. இத்தாலியிலும் ஐரோப்பாவிலும் மிகுந்த சுற்றுலாப் பயணிகளை ஈர்க்கும் இடமாக பலெர்மோ உள்ளது. இது *அரபு-நோர்மன் பலெர்மோவும் பேராலயங்களும்* என ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக அறிவிக்கப்பட்டுள்ளது. இந்த நகரம் கவனமாக மேம்படுத்தப்பட்டு வருகின்றது. ஐரோ-நடுநிலக்கடல் பகுதியில் உள்ள பெருநகரங்களில் ஒன்றாக தயாராகி வருகின்றது.  

உரோமைக் கத்தோலிக்கம் பலெர்மோதானியப் பண்பாட்டில் முதன்மை வகிக்கிறது. பலெர்மோவின் காவல் துறவி சான்டா ரோசல்லா ஆகும். அவரது விருந்து நாள் சூலை 15 அன்று கொண்டாடப்படுகின்றது. அந்நாளில் ஏராளமான சுற்றுலாப்பயணிகளைக் கவரும் வண்ணம் பழம், காய்கள், மீன் சந்தைகள் களை கட்டுகின்றன.  

## ஒளிப்படத் தொகுப்பு
# சாளியாறு



**சாளியாறு** என்பது கேரளத்தின் நான்காவது நீளமான ஆறு ஆகும். இது 169 &nbsp;கி.மீ. நீளமானது. இது கடலை அண்மிக்கும் போது சுலிகா ஆறு என்றும் பேப்பூர் ஆறு என்றும் அழைக்கப்படுகிறது. நிலாம்பூர், எதவண்ணா, அரீக்கோடு, கிழுபரம்பா, செருவடி, எதவண்ணப்பரா, மாவூர், பெருவயல், ஃபெரோக், பேப்பூர் ஆகியவை இந்த ஆற்றின் கரையில் அமைந்துள்ள ஊர்கள் ஆகும்.
# பெரியார் ஈ. வெ. இராமசாமியும் சமூக சீர்திருத்தமும்

**ஈ. வெ. இராமசாமி** (செப்டம்பர் 17, 1879&nbsp;– டிசம்பர் 24, 1973), இராமசாமி, ஈ. வெ. ரா, தந்தை பெரியார் அல்லது பெரியார் என்று அழைக்கபடும் இவர் திராவிட சமூகச் சீர்திருத்தவாதி. இவர் திராவிட இயக்கம், சுய மரியாதை இயக்கம் ஆகியவற்றை நிறுவினார். மக்கள் தமது சமுதாயத்தை பரிபூரணமாக்க சீர்திருத்தம் அவசரத் தேவையாக உள்ளது என்பதை உணர வேண்டும் என்று விரும்பினார். அரசு அரசியல் கட்சிகள், மற்றும் சமூக தொழிலாளர்கள் சமுதாயத்தில் உள்ள அவலங்களைக் கண்டு அவற்றைக் களையும் நடவடிக்கைகளை மேற்கொள்ள வேண்டும் என விரும்பினார்.  

## சுயமரியாதை இயக்கம்
துவக்க காலத்தின் பொழுது இராமசாமி]]  
இராமசாமி மற்றும் அவரின் தொண்டர்கள் தொடர்ந்து நெடுங்காலமாக அரசாங்கத்தினரிடம் சமுதாய ஏற்றத்தாழ்வுகளை நீக்கக் கோரி முனைப்புடன் செயல்பட்டு வந்தனர். பலர் இந்தியாவின் விடுதலைக்காகப் போராடி வந்தபொழுதிலும் இவர்கள் சமூக விடுதலைக்காகப் போராடி வந்தனர். சுயமரியாதை இயக்கம் தொடக்கத்தில் பிராமணரல்லாதோர் தாம் பழம்பெரும் திராவிடர்கள் என்ற பெருமையுடன் வாழவும், அதை உணரவும், நாம் யாருக்கும் அடிமையில்லை என்ற உணர்வை அவர்களுக்கு ஊட்டவும் உருவாக்கப்பட்டது.  

சுயமரியாதை இயக்கம் 1925 இல் இராமசாமியால் தோற்றுவிக்கப்பட்டது. இதன் முக்கிய கொள்கைப் பரப்புரையாக, சமுதாயத்தின் ஏளனத்திற்கு உரிய மூடப் பழக்க வழக்கங்களையும், பரம்பரை வழக்கங்களையும் பின்பற்றப்படுவதைத் தொடர்ந்து எதிர்க்கும் நிலையை எடுத்தது. மக்களை அறிவின்மையிலிருந்து மீட்டெடுக்கவும், தெளிவுடையவர்களாக மாற்றவும் இதன் கொள்கைகள் வழிவகை செய்தன. பகுத்தறிவுச் சிந்தனையுடன் மக்களின் செயல்பாடுகள் இருக்க வலியுறுத்தின. பகுத்தறிவாளர்கள் பின்பற்றப்படவேண்டிய கடமைகளாகப் பலவற்றை இவ்வியக்கம் வலியுறுத்தியது.  

- சுயமரியாதையாளர்கள் பிரமாணப் புரோகிதரில்லா, சமயச்சடங்கில்லா திருமணங்கள் நடைபெற வலியுறுத்தினர் லேயே வலியுறுத்தியது.

இந்தப் பரப்புரை மற்றும் தத்துவங்களை முழுநேரச் செயல்பாடுகளாக இராமசாமி 1925இலிருந்து செயல்படுத்தி வந்தார். இதைப் பரப்புவதற்கு ஏதுவாக *குடியரசு* நாளிதழை 1925 முதல் துவக்கினார். ஆங்கிலத்தில், *ரிவோல்ட்* என்ற நாளிதழ் மூலம் ஆங்கிலம் மட்டுமே தெரிந்த மக்களுக்காகப் பிரசாரம் செய்தார். சுயமரியாதை இயக்கம் வெகு வேகமாக மக்களிடையே வளர்ந்தது. மக்களின் ஆதரவையும் நீதிக்கட்சித் தலைவர்களின் மூலமாகப் பெற்றது. 1929 இல் சுயமரியாதையாளர்கள் மாநாடு பட்டுக்கோட்டையில் எஸ்.குருசாமி மேற்பார்வையில் மதராஸ் இராசதானி சார்பில் நடைபெற்றது. சுயமரியாதையாளர்களின் தலைமையை கே.வி.அழகிரிசாமி ஏற்றார். இம்மாநாட்டைத் தொடர்ந்து அன்றைய மதராஸ் இராசதானியின் பல மாவட்டங்களில் சுயமரியாதையாளர்களின் கூட்டங்கள் நடைபெற்றன. இதற்கான *பயிற்சிப் பட்டறையாக, பயிற்சிக் களமாக* ஈரோடு மாநகரம் செயல்பட்டது. இதன் நோக்கம் சமுதாய மறுமலர்ச்சிக்காக மட்டுமில்லாமல் சமுதாயப் புரட்சிக்காகவும், இதன் மூலம் விழிப்புணர்வு பெற்ற புதிய சமுதாயத்தை உருவாக்கவும் வழி செய்தது.
# தட்டை மீன்கள்

**தட்டை மீன்கள்** (*Flatfish*) என்பது புளுரோநெக்டிபாம்ஸ் பிரிவைச் சார்ந்தது. இது கதிர் துடுப்பு மீன்வகையைச் சார்நதது. இம் மீன்கள் கெட்டிரோசொமாட்டா என்றும் அழைக்கப்படுகிறது. சில நேரங்களில் துணைபிரிவு பெர்சிமாம்ஸில் வகைப்படுத்தப்படுகிறது. இன்னும் நிறைய சிற்றினங்களில் இரண்டு கண்களும் தலையில் ஒரே பக்கம் அமைந்துள்ளது, அம்மீன்கள் வளர்ச்சியடையும் போது அடுத்த பக்கமோ அல்லது தலையில் வேறு இடத்திலோ அமைகிறது. சில சிற்றினங்களில் இடப்பக்க முகமானது இடப்பக்கம் சற்று மேல் நோக்கி துாக்கி இருக்கும். சில சிற்றினங்களில் வலப்பக்கம் முகமானது வலப்பக்கம் சற்று மேல் நோக்கி துாக்கி இருக்கிறது.  
## வகைப்பாட்டியல்
11 குடும்பங்களாக 700 சிற்றினங்களில் இம்மீன்கள் உள்ளன. இதில் மிகப்பெரிய குடும்பங்களாக, பொதிடே, சைனோகிளோசிடே, பாராலிசிசிடே மற்றும் சடிாலிடே ஆகியவை ஒவ்வொரு சிற்றினங்களிலும் அடங்கும். மேலே கூறப்பட்ட சிற்றினங்களில் நுாற்றுக்கும் மேற்பட்டவைகள் உள்ளன. சில குடும்பத்தில் 50 சிற்றினங்கள் ஒவ்வொன்றிலும் காணப்படுகின்றன. சில குடும்பத்தில் மீன்களில் காணப்படுகின்ற ஒத்த தன்மையைப் பொறுத்து அதிலிருந்து பிரிக்கப்பட்டுள்ளது. எடுத்துக்காட்டாக, ஆசிரிடே என்ற மீன்களானது சொலினிடே என்ற துணைகுடும்பத்தில் முன்பு இருந்தது. அதே போன்று சமாரிடே மீன்கள் புளுரோநெக்டிடே துணைகுடும்பத்தில் இருந்தது.  

## தட்டை மீன்களின் பண்புகள்

தட்டை மீன்கள் சமச்சீரின்மையாக உள்ளது, ஏனெனில் முதிர்ந்த மீன்களில் தலையின் கண்கள் ஒரு பக்கமே காணப்படுவதால் இவை சமச்சீரின்மை அமைப்பைக் கொண்டது. எளிய திருக்கை மீன்களை போன்று உள்ளவைகளில் முட்களானது வலது மற்றும் இடது பக்கங்களில் சரியான எண்ணிக்கைகளில் காணப்படுகின்றன. ஆனால் சில குடும்பங்களில் குறைவான எண்ணிக்கையிலேயே சமச்சீரின்மை காணப்படுகின்றன. மேலும் சில தனிப்பட்ட பண்பகளும் இம்மீன்களில் உள்ளன. அவையாவன: கண்கள் வெளியே தள்ளிக்கொண்டு இருப்பது, கடலின் மிக ஆழமான பகுதிகளில் வாழிடமாகக் கொள்வது, மீனின் மேற்பக்கத் துடுப்பானது தலையை நோக்கி வளர்ந்திருப்பது ஆகும்.  
மீன்கள் கடலின் அடித்தளத்தில் வாழிடமாகக் கொள்வதால், அம்மீன்களின் உடலின் மேற்பரப்பில் நிறமி செல்கள் காணப்படுகின்றன, சில மீன்களில் கோடுகள் போன்று உள்ளது. சில தட்டை மீன்கள் தன்மீதுள்ள நிறமி செல்களை மாற்றக்கூடிய திறனைப்பெற்றுள்ளது. இது செபலோபேடா இனத்தைச் சார்ந்தது. தட்டை மீன்களில் கண்கள் இல்லாத பக்கமானது எப்போதும் கடலின் அடித்தளத்தையே நோக்கி இருக்கும். அதனால் அப்பகுதியானது நிறமில்லாமல் அல்லது வெளிர் நிறமாக இருக்கும்.  
பொதுவாக தட்டை மீன்கள் உருமறைப்பு செய்து இரையைப்பிடிக்கும் பழக்கத்தைக் கொண்டுள்ளது. ஆனால் மிகவும் ஒளிரக் கூடிய கண்களைப் பெற்றுள்ளன. (எடுத்துக்காட்டு. மைக்ரோசிரோஸ் ஒசெல்லாடஸ்).அதிக அளவில், வெப்பமண்டல தட்டை மீன்கள் சிற்றினங்களில் சிறிது விசத்தன்மை உள்ளவையாக காணப்படுகின்றன. அவை, ஆசிராக்காடெஸ், பிராடாசிரஸ் மற்றும் சிபிராஸ் போன்றவை முழுமையடையாத சொலிசிதிரஸ் முக்குரோசஸ் சிற்றினமானது ஒற்றிணைவு கொண்ட தட்டை புழுக்களை கொண்டது. பிராடாசிரஸ் சூடோபைசிரஸ் நிறம் மற்றும் நீந்தக் கூடிய பேரினம் ஒத்து காணப்படுகிறது. சில ஆக்டோபஸ் சிற்றினங்கள் தட்டை மீன்களின் நிறம், வடிவம் மற்றும் நீந்தக் கூடிய தன்மைறில் ஒத்து காணப்படுகிறது.  
மீன்களில் சில, சிறிய வகை மீன்களை உண்ணக்கூடியது. இவை நன்கு வளர்ச்சியடைந்த பற்களைக் கொண்டது. பெரும்பாலான மீன்கள் கடலின் அடிப்பகுதியிலேயே வாழக் கூடியது. இவை முதுகெலும்பற்ற உயிரிகளை உணவாகக் கொள்கின்றன. சில சமச்சீரின்மை உயிரிகளில் ஒருபக்கம் பற்களானது தாடையில் இருப்பதில்லை.
# வார்ப்புரு:Infobox Chinese/Arabic

}}  
| label2 = அரபி  
| data2 = }  
| label3 = Romanization  
| data3 = }  
| label4 =  
| data4 = }  
| label5 = Literal meaning  
| data5 = }  
| data6 = }}}}} | }}  
}}<noinclude>  

</noinclude>
# மொரோக்கோவின் வரலாறு

**மொரோக்கோவின் வரலாறு**, வரலாற்றுக்கு முந்திய செபல் இரூட்டு (Jebel Irhoud), தபோரால்ட்டு (Taforalt) நாகரிகங்களைத் தொடர்ந்து வந்த பல ஆயிரவாண்டுகளை உள்ளடக்கியது. இதன் காலம் மௌரித்தானியாவினதும் பிற பேர்பர் இராச்சியங்களினதும் தோற்றம் முதல், இத்ரிசிய மரபினரால் மொரோக்க அரசு நிறுவப்பட்ட காலத்தினூடாக தொடர்ந்து வந்த இசுலாமிய மரபினரின் காலம், குடியேற்றவாதக் காலம், விடுதலை பெற்ற பின்னரான காலம் ஆகியவற்றை உள்ளடக்கியது.  

400,000 ஆண்டுகளுக்கு முன்பே இப்பகுதியில் ஒமினிட்டுகள் வாழ்ந்ததற்கான தொல்லியல் சான்றுகள் உள்ளன. எனினும், இதற்கு இரண்டாயிரம் ஆண்டுகளுக்கு முன்பிருந்தே முதுகுடி மக்களான பேர்பர்கள் இப்பகுதியில் இருந்துள்ளனர். கிமு 5 ஆம் நூற்றாண்டில் கார்த்தேச் நகர அரசு தனது ஆதிக்கத்தை மொரோக்கோவின் கரையோரமாக விரிவாக்கியது. அதன் ஆகிக்கம் அப்பகுதியில் கிமு 3 ஆம் நூற்றாண்டின் பிற்பகுதி வரை நிலைத்திருந்தது. அதேவேளை, உட்பகுதி நிலங்களை உள்ளூர் அரசர்கள் ஆண்டுவந்தனர். மேற்படி உள்ளூர் அரசர்களின் ஆட்சிகள் கிமு 3 ஆம் நூற்றாண்டில் இருந்து கிபி 40 வரை இருந்தன. அதன் பின்னர் அவற்றின் ஆட்சிப் பகுதிகளை உரோமப் பேரரசு தன்னுடன் இணைத்துக்கொண்டது. கிபி 5 ஆம் நூற்றாண்டில் இப்பகுதிகளை வன்டல்கள் எனப்படும் கிழக்குச் செருமானிக் பழங்குடிகள் கைப்பற்றினர். ஆறாம் நூற்றாண்டில் பைசண்டியப் பேரரசு இப்பகுதிகளை மீண்டும் கைப்பற்றிக்கொண்டது.  

8 ஆம் நூற்றாண்டுத் தொடக்கத்தில் இப்பகுதியை இசுலாமியர் கைப்பற்றிக்கொண்டனர். ஆனால், 740 ஆம் ஆண்டில் பேர்பர் புரட்சியைத் தொடர்ந்து இப்பகுதி உமய்யாத் கலீபகத்தில் இருந்து பிரிந்தது. அரை நூற்றாண்டுக்குப் பின்னர் இத்ரிசிய மரபினர் மொரோக்கோ அரசை நிறுவினர். அல்மோராவித், அல்மோகாத் மரபினரின் ஆட்சிக் காலத்தில் மக்ரெப், இசுலாமிய இசுப்பெயின் ஆகியவற்றின் மீது மொரோக்கோ ஆதிக்கம் செலுத்தியது. 1549 முதல் 1659 வரை சாதி (Saadi) மரபினர் நாட்டை ஆண்டனர். அதன் பின்னர் 1667 இலிருந்து இன்றுவரை அலாவிய (Alaouites) மரபினரே ஆட்சியாளராக உள்ளனர்.  

முதல் மொரோக்க நெருக்கடி, அகார்கிர் நெருக்கடி ஆகியவற்றுக்குப் பின்னர், 1912 இல் ஃபெசு (Fez) உடன்படிக்கை கைச்சாத்திடப்பட்டது. இதன்படி மொரோக்கோவை இரண்டாகப் பிரித்து ஒரு பகுதி பிரெஞ்சுக் காப்பரசு ஆகவும், மறு பகுதி இசுப்பெயின் காப்பரசாகவும் ஆக்கப்பட்டது. 44 ஆண்டுகள் நீடித்த பிரெஞ்சு ஆட்சிக்குப் பின்னர் 1956 இல் மொரோக்கோ பிரான்சிடம் இருந்து விடுதலை பெற்றது. சிறிது காலத்தின் பின்னர் இசுப்பெயினின் ஆட்சியில் இருந்த பெரும்பாலான பகுதிகளும் மீட்கப்பட்டன.  

## வரலாற்றுக்கு முந்திய மொரோக்கோ
மொரோக்கோவில், ஓமோ சப்பியென்சுகளின் முன்னோர்களும், தொடக்க மனித இனங்களும் வாழ்ந்ததைத் தொல்லியல் ஆய்வுகள் வெளிக்காட்டியுள்ளன. 400,000 ஆண்டுகளுக்கு முன்னர் வாழ்ந்த தொடக்க மனித மூதாதையின் புதைபடிவ எலும்புகள் சாலே என்னும் இடத்தில் 1971 இல் கண்டுபிடிக்கப்பட்டன. பல ஓமோ சப்பியன்களின் எலும்புகள் 1991 இல் செபல் இரூட்டில் அகழ்ந்தெடுக்கப்பட்டன. 2017 ஆம் ஆண்டில் நவீன தொழில்நுட்பங்களைப் பயன்படுத்திச் செய்யப்பட்ட காலக் கணிப்பின்படி மேற்படி எலும்புகள் குறைந்தது 300,000 ஆண்டுகளுக்கு முற்பட்டவை. இதன்படி இங்கே கண்டுபிடிக்கப்பட்ட ஓமோ சப்பியன்கள், உலகில் இதுவரை கண்டுபிடிக்கப்பட்ட ஓமோ சப்பியன்களிலும் முற்பட்ட காலத்தைச் சேர்ந்தவை. 2007 இல் 82,000 ஆண்டுகள் பழமையானவை எனக் கணிக்கப்பட்டுள்ள சிறிய துளையிடப்பட்ட கடற்சிப்பிகளிலாலான மணிகள் தபோரால்ட் என்னும் இடத்தில் கண்டுபிடிக்கப்பட்டன. உலகில் இதுவரை கண்டுபிடிக்கப்பட்டவற்றுள் மிகப் பழைய அணிகலன் இதுவே.
# பரிசோதனை


**பரிசோதனை **(An <span>experiment</span>**)** என்பது ஒரு கருதுகோளை ஆதரிப்பதற்கு, மறுப்பதற்கு, அல்லது செல்லத்தக்கதாக்குவதற்காக பயன்படுத்தப்படும் செயல்முறையாகும். ஒரு குறிப்பிட்ட காரணியானது கையாளப்படும் போது என்ன விளைவு ஏற்பட்டது என்பதை நிரூபிப்பதன் மூலம் சோதனையையும் விளைவுகளையும் நுணுக்கமாக பரிசோதிக்கிறது.பரிசோதனைகள் இலக்கு மற்றும் அளவு ஆகியவற்றில் பெரிதும் வேறுபடுகின்றன. ஆனால், முடிவுகள் மீண்டும் மீண்டும் பரிசோதிக்கத்தக்க நடைமுறை மற்றும் தருக்கரீதியா பகுப்பாய்வு ஆகியவற்றை எப்போதும் சார்ந்திருக்கின்றன. இயற்கையான சோதனை ஆய்வுகள் உள்ளன. இயல்பான பரிசோதனை குறித்த ஆய்வுகளும் உள்ளன.  

ஒரு குழந்தையானது, புவியீர்ப்பைப் புரிந்துகொள்ளத் தேவையான அடிப்படை சோதனைகளை எளிதில் நடத்தி விடலாம். ஆனால், அதே நேரத்தில் அறிவியலாளர்கள் தங்களின் விழிப்புணர்வை பற்றிய புரிதலை முன்னெடுக்க பல ஆண்டுகள் விடாமுயற்சி தேவைப்படலாம். அறிவியல் வகுப்பறையில் மாணவர்களின் கற்றலுக்கு மிகவும் அவசியமானது. ஒரு நீடித்த காலத்திற்கு பரிசோதனைகள் மூலம் செய்து கற்றலைப் பயன்படுத்துவதால், தேர்வுகளின் மதிப்பெண்களை உயர்த்தவும், ஒரு மாணவர் தான் கற்றுக் கொள்ளும் பொருள் குறித்து அதிக ஈடுபாடு கொண்டவராக மாறவும், ஆர்வத்துடன் கற்கவும் அது பயன்படக்கூடும். பரிசோதனைகள், தனிப்பட்ட மற்றும் முறைசாராத, இயற்கையான ஒப்பீடுகளிலிருந்து (எ.கா. ஒரு விருப்பத்தை கண்டறிவதற்காக இனிப்பு வகைகளை சுவைத்தல்), மிகவும் கட்டுப்படுத்தப்பட்ட (உ.ம். அணுவின் அடிப்படைத் துகள்களைப் பற்றிய தகவல்களை அறிய முடியும் என்ற நம்பிக்கையுடன் பல அறிவியலாளர்களால் ஆய்வு செய்யப்பட்ட சிக்கலான உபகரண அமைப்புகளைக் கொண்டு செய்யப்படும் சோதனைகள்) சூழ்நிலைகள் வரை வேறுபடுகின்றன. பரிசோதனைகளின் பயன்கள் இயற்கை அறிவியல் மற்றும் சமூக அறிவியல் ஆகிய புலங்களில் குறிப்பிடத்தக்க அளவிற்கு வேறுபடுகின்றன.  
ஒற்றை தற்சார்பு மாறி தவிர வேறு மாறிகளால் ஏற்படும் விளைவுகளை குறைப்பதற்காக வடிவமைக்கப்பட்டுள்ள கட்டுப்படுத்திகளை பரிசோதனைகள் உள்ளடக்கியுள்ளன. இது முடிவுகளின் நம்பகத்தன்மையை அதிகரிக்கிறது, பெரும்பாலும் கட்டுப்பாட்டு அளவீடுகளுக்கும் மற்ற அளவீடுகளுக்கும் இடையில் ஒப்பீடு மேற்கொள்ளப்படுகிறது. அறிவியல்ரீதியான கட்டுப்பாடுகள் அறிவியல் முறையின் ஒரு பகுதியாகும். இயல்பான, ஒரு பரிசோதனையில் அனைத்து மாறிகளும் கட்டுப்படுத்தப்பட்டவையாகவும் (கட்டுப்படுத்தப்பட்ட அளவீடுகள் மூலம் கணக்கில் கொண்டு வரப்படுகின்றன) மற்றும் எவையுமே கட்டுப்பாடற்றவையாகவும் இருக்கின்றன. அத்தகைய ஒரு பரிசோதனையில், அனைத்து கட்டுப்படுத்திகளும் எதிர்பார்த்தபடி வேலை செய்தால், பரிசோதனையானது எதிர்பார்த்தபடி வேலை செய்வதாக முடிவு செய்ய முடியும், மேலும், முடிவுகளானவை, சோதனைக்குட்படுத்தப்பட்ட மாறிகளால் ஏற்பட்ட விளைவின் காரணமாக ஏற்பட்டவையாக இருக்கலாம்.  
## கண்ணோட்டம்
அறிவியல் முறையில், ஒரு சோதனை என்பது அனுபவபூர்வமாக, போட்டியிடக் கூடிய கருதுகோள்கள் மற்றும் மாதிரிகளை ஆய்ந்து நடுநிலையான முடிவைக் கூறும் நடைமுறையாகும். ஆராய்ச்சியாளர்கள் ஏற்கனவே இருக்கும் அறிவியல் கோட்பாடுகள் அல்லது புதிய கருதுகோள்களை ஆராய்ந்து, அவற்றை ஆதரிப்பதற்காகவோ அல்லது நிராகரிப்பதற்காகவோ பரிசோதனையைப் பயன்படுத்துகின்றனர். ஒரு பரிசோதனையானது ஒரு கருதுகோளைச் சோதிக்கிறது. பரிசோதனையானது, ஒரு குறிப்பிட்ட செயல்முறை அல்லது நிகழ்வு எவ்வாறு செயல்படுகிறது என்பதைப் பற்றிய எதிர்பார்ப்பு ஆகும். ஆயினும், ஒரு பரிசோதனையானது, பரிசோதனை என்ன வெளிப்படுத்துகிறது என்ற குறிப்பிட்ட எதிர்பார்ப்பு இல்லாமல் ஒரு "என்ன-என்றால்" கேள்விக்கு பதில் கூறுவதாகவும் அமையலாம். ஒரு பரிசோதனையைக் கவனமாக நடத்தினால், முடிவுகள் பொதுவாக கருதுகோளை ஆதரிக்கவோ அல்லது நிராகரிக்கவோ செய்யும்.
# ராமேஸ்வரம்-கன்னியாகுமரி விரைவுவண்டி


**ராமேஸ்வரம் - கன்னியாகுமரி அதிவிரைவு எக்ஸ்பிரஸ்** ,  தெற்கு ரயில்வே மண்டலத்தின் கீழ் இராமேசுவரம் மற்றும் கன்னியாகுமரிக்கும் இடையில் இயங்குகிறது. அது தற்போது   22621/22622  என்கின்ற ரயில் எண்கள் வழியாக வாரத்திற்கு மூன்று தினம் என்கிற அடிப்படையில் இயக்கபடுகிறது.,  

## சேவை
இந்த 22621/ராமேஸ்வரம் - கன்னியாகுமரி எக்ஸ்பிரஸ் சராசரி 56 [கிலோமீ/ மனிக்கு] வேகமாகவும்  மொத்தம்  407 கிலோமீட்டர் தூரத்தை,  7மணி 20 துளிகளில் கடக்கிறது.  

## வழித்தடம்
முக்கிய ரயில் நிலையங்கள்  

- இராமேசுவரம்
- இராமநாதபுரம்
- மானாமதுரை
- மதுரை
- விருதுநகர்
- திருநெல்வேலி
- நாகர்கோவில்
- கன்னியாகுமரி

## பெட்டிகளின் இணைப்பு
ரயிலில் 110 கிலோமீட்ட்ர் வேகத்தில் செல்லதக்க 17 பெட்டிகள் இணைக்கபட்டுள்ளன<span> </span>:  

- 2 ஏசி மூன்றாம் அடுக்கு
- 7 படுக்கை வசதி பெட்டிகள்
- 6 பொது முன்பதிவு செய்யப்படாத பெட்டிகள்
- 2 உட்காரும் வசதியுள்ள மற்றும் பொருட்கள் வைக்கும் பெட்டிகள்.

## இழுவை இயந்திரம்
இரு ரயில்களுமே தொன்டியர்பேட்டையில் இருந்து   டீசல் என்ஜின் மூலம்  ராமேஸ்வரத்திலிருந்து மதுரை வரை இயக்கப்படுகிறது.மதுரையிலிருந்து இயக்கப்படும்  ரயில்கள் ஈரோடு லோகோவில் மாற்றப்பட்டு பின்னர், மின்சார இழுவை மூலம் கன்னியாகுமரி  வரை இயக்கப்படுகிறது.  

## வேறுதிசை பெட்டிகளுடன்  இணைப்பு
16779/16780 ராமேஸ்வரம்–திருப்பதி மீனாட்சி எக்ஸ்பிரஸ் ரயிலோடு தன் பெட்டிகளை  இணைக்கிறது.
# ஹவ் லைப் இமிடேட் செஸ்



**ஹவ் லைப் இமிடேட் செஸ்** என்ற புத்தகம் முன்னாள் உலக சதுரங்க வாகையாளர் கேரி காஸ்பரோவால் எழுதப்பட்டது. காஸ்பரோவ் சதுரங்க விளையாட்டில் பெற்ற அனுபவத்தை வாழ்கையில் வெற்றி பெறுவதுடன் ஒப்புமைபடுத்தியுள்ளார். தி கார்டியன் மற்றும் நியூ ஹுமனிஸ்ட் இப்புத்தகத்திற்கு மதிப்புரை வழங்கியுள்ளது.
# வேளாண் பொறியியல்

**வேளாண் பொறியியல்** *(Agricultural engineering)* என்பது வேளாண்மை விளைச்சலும் செயல்முறைகளயும் ஆயும் பொறியியல் புலமாகும். வேளாண் பொறியியல் எந்திரப் பொறியியல், குடிசார் பொறியியல், மின்பொறியியல், வேதிப் பொறியியல் ஆகிய பொறியியல் புலங்களின் அறிவையும் வேளாண்மைத் தொழில்நுட்ப அறிவையும் பயன்படுத்தும் பலபுலப் பொறியியல் ஆகும். இதன் முதன்மை இலக்கு வேளாண்மை ந்டஅடைமுறைகளின் திறத்தை மேம்படுத்தி நீடித்து நிலைக்கச் செய்வதாகும். இத்தொழில்துறையின் முன்னணி நிறுவனங்களில் ஒன்றாக அமெரிக்க வேளாண், உயிரியல் பொறியியல் கழகம் அமைகிறது. வேளாண் பொறியியலை நேரடியாகவோ மறைமுகமாகவோ தாக்கிய முழு வரலாற்று நிகழ்ச்சிகள் இங்கு.  

## வேளாண் பொறியாளர்கள்

வேளாண் பொறியாளர்கள் பால்வளக் கழிவு. பாசனம் வடிகால், வெள்ளப்பெருக்கு நீர்க் கட்டுபாட்டு அமைப்புகள் ஆகியன சார்ந்த கட்டிடங்களின் திட்டமிடல், மேற்பார்வை, மேலாண்மை ஆகிய பணிகளில் பணிபுரிகின்றனர். இவர்கள் சுற்றுச்சூழல் தாக்க மதிப்பீடுகள், வேளாண் விளைபொருள்களின் செயல்முறைகள், ஆராய்ச்சி விளைவுகளை விளக்குதல், உரிய நடைமுறைகளை செயற்படுத்தல் ஆகியவற்றிலும் ஈடுபடுகின்றனர். பலர் கல்வித் துறைகளிலும் அரசு முகமைகளிலும் அதாவது அரசின் வேளாண்மைத் துறைகளிலும் வேளாண்மை விரிவாக்கப் பணிகளிலும் பணிபுரிகின்றனர். சிலர் தனியார் குழுமங்களில் அறிவுரைஞர்களாக பணிபுரிகின்றனர்; சிலர் வேளாண் எந்திரங்களையும் செயல்முறைகளையும் செய்யும் தொழிலகங்களில் பணிபுரிகின்றனர். சிலர் கால்நடை. பயிர் விளைபொருள் தேக்க கட்டிடத் தொழில் செய்யும் குழுமங்களில் வேலை செய்கின்றனர்.  

வேளாண் பொறியாளர்கள் ஆக்கம், விற்பனை, மேலாண்மை, ஆராய்ச்சி, உருவாக்கம் அல்லது பயன்முறை அறிவியலில் எந்தவொரு பகுதியிலும் பணிபுரிகின்றனர்.  

பிரித்தானியாவில் வேளாண் கருவிகளைப் பழுதுபார்ப்பவரும் திருத்தி அமைப்போரும் வேளாண் பொறியாளர் என அழைக்கப்படுகின்றனர்.  

## வேளாண், உயிர் அமைப்புப் பொறியியல் கல்வித் திட்டங்கள்

கீழே வேளாண் பொறியியல் சார்ந்த இளவல் பட்டக் கல்வித் திட்டங்களும் உயிர் அமைப்புப் பொறியியல் சார்ந்த இளவல் பட்டக் கல்வித் திட்டங்களும் (B.S. or B.S.E. or B.E / B.Tech) பட்டியலிடப்பட்டுள்ளன. இவை வேளாண் பொறியியல் அல்லது உயிர் அமைப்புகள் பொறியியல் உயிரியல் பொறியியல் அல்லது இதுபோன்ற பெயர்களால் அழைக்கப்படுகின்றன. ABET கல்லூரி, பல்கலைக்கழகத் திட்டங்களுக்கு பயன்முறை அறிவியல், கணிப்பு, பொறியியல், பொறியியல் தொழில்நுட்பங்களுக்கு ஒப்புதல் தருகிறது.  

### ஓசியானியா
| நிறுவனம் | துறை | வலைத்தளம் |  |
| --- | --- | --- | --- |
| தென்குவீன்சுலாந்து பல்கலைக்கழகம், ஆத்திரேலியா | குடிசார் பொறியியல் பள்ளி, உடல்நலப் புலம், பொறியியலும் அறிவியலும் | www.usq.edu.au |  |
| பிளின்டர்சு பல்கலைக்கழகம்மாத்திரேலியா | ணினி அறிவியல் பள்ளி, பொறியியலும் கணிதவியலும் | flinders.edu.au | } |
# சதுரங்க பேழை


ஒரு சதுரங்க பேழையில் இரண்டு நிறங்களில் முப்பத்திரண்டு சதுரங்க காய்கள் மற்றும் ஒரு சதுரங்க பலகை இருக்கும். சதுரங்க விளையாட்டு இரண்டு நபர்களால் விளையாடும் விளையாட்டாகும். ஒரு நபருக்கு, ஒரு ராஜா(King), ஒரு ராணி(Queen), இரண்டு கோட்டை(Rook), இரண்டு மந்திரி(Bishop), இரண்டு குதிரை(Knights),எட்டு படைவீரர்(Pawns) கொடுக்கப்பட்டிருக்கும். சதுரங்க விளையாட்டு சாதனத்தில் ஒரு சதுரங்க பேழை, சதுரங்க கடிகாரம் மற்றும் சதுரங்கம் விளையாடுவதற்கான மேசை கொடுக்கப்பட்டிருக்கும். சதுரங்க பேழை பல்வேரு வடிவங்களில் உருவாக்கப்படுகின்றன. நடைமுறை நோக்கத்திற்காக இல்லாமல் பெரும்பாலும் அலங்காரப் பொருளாக உருவாக்கப்படுகிறது. சதுரங்கப் போட்டிகளில் ஸ்டாண்டன் சதுரங்கப் பேழை தேவைப்படுகிறது அல்லது விரும்பப்படுகிறது.
# சில்ட்ரன் ஆஃப் மென்

*சில்ட்ரன் ஆஃப் மென்*' (*Children of Men*) என்பது ஒரு பித்த்தானிய-அமெரிக்க அதிரடித் திரைப்படம் ஆகும்.*ஆடவரின் குழந்தைகள்* அல்லது *ஆடவரின் மழலைகள்* என்பது இதன் தமிழ் பொருள் ஆகும். இது 2006ம் ஆண்டு அல்போன்சா குயூரான் என்பவரால் தயாரிக்கப்பட்டது. இதன் திரைக்கதை பி.டி ஜேம்ஸ் என்பவரது 1992 இல் எழுதப்பட்ட புதினத்தின் தழுவல் ஆகும். இப்படம்  2026 ஆம் ஆண்டு பற்றியது. 20 ஆண்டுகளாக மனிதர்களிடம் ஏற்பட்ட மலட்டுத்தன்மை சமுதாயத்தை அழிவின் விளிம்பிற்கு அழைத்து செல்கிறது. சட்டவிரோதமாக குடியேறியவர்கள் இங்கிலாந்தில் அடைக்கலம் கேட்டனர். ஆனால் அரசாங்கம் அகதிகள் மீது அடக்குமுறையை  திணித்தது.  

ஐக்கிய அமெரிக்கா மற்றும் இங்கிலாந்து இணைந்து தயாரித்த இப்படமானது 2006 ஆம் ஆண்டு செப்டம்பர் 22-இல் இங்கிலாந்திலும், டிசம்பர் 25இல் அமெரிக்காவிலும் வெளியிடப்பட்டது. விமர்சகர்கள் அமெரிக்க கிறிஸ்மஸ் விழாவையும், இப்படத்தின் கரு பொருட்களான எதிர்பார்ப்பு, மீட்பு, மற்றும் நம்பிக்கையை ஒப்பிடுகிறார்கள். மிகக் குறைவான வெளியீடு இருந்தபோதும் மிகக் குறைவான லாபம் பெற்ற போதும் இப்படம் விமர்சனப் பாராட்டை பெற்றது. ஒளிப்பதிவு, திரைக்கதை,கலை  திசையியல் மற்றும் புதுமையுடன் படைத்த ஒரே முறையில் படமாக்கப்பட்ட தொடர்கள் மூலம் பாராட்டும் பெற்றது. சிறந்த திரைக்கதை, சிறந்த செயல் மற்றும் சிறந்த படத் தொகுப்பு ஆகியவற்றுக்கு  மூன்று அகாடமி விருதுகளுக்கு பரிந்துரைக்கப்பட்டது. மேலும் இது பிஏஎப்டிஏ விருதுகளுக்கு பரிந்துரைக்கப்பட்டு சிறந்த கலைத்திசையியல், சிறந்த படத்தொகுப்பு உற்பத்தி வடிவமைப்பு மற்றும் மூன்று விருதுகளையும் சிறந்த அறிவியல் புனைகதை விருதுகளையும் பெற்றது.  

## கருப்பொருள்கள்

### எதிர்பார்ப்பு மற்றும் உண்மை
ஆடவரின் குழந்தைகள் என்னும் கதைக்கரு பொங்கி வழியும் விரக்தி மற்றும் பயனின்மைக்கு நடுவில் தோன்றும் எதிர்பார்ப்பையும் உண்மையையும் வெளிப்படுத்துகிறது. இப்படத்தின் மூலமாக கருதப்படும் பி. டி ஜேம்ஸ் அவர்களின் புதினம் தி சில்ரன் ஆப் மென்(1992) இனப்பெருக்கம் மனித ஆண் இனத்தில் இல்லாது போனால் என்னவாகும் என்பதை எடுத்துரைக்கிறது. மேலும் நமது எதிர்பார்ப்புகள் அனைத்தும் எதிர்கால சந்ததியை நோக்கி அமைந்துள்ளது என்பதையும் கூறுகிறது .இக்கதையின் ஆசிரியர் ஜேம்ஸ் எழுதும் பொழுது ”உண்மையில் போராட்டங்கள், கஷ்டங்கள் உயிரை இழத்தல் என்பதெல்லாம் கூட கருணையுள்ள சமுதாயம் கிடைக்கும் என்றால் நியாயமானதே” என்கிறார். ஆனால் ”நேர்மை கருணை, சமுதாயம், போராட்டம் தீமை போன்ற வார்த்தைகள் கேட்கப்படாத எதிரொலியாகவே இருக்கும்போது போராட்டத்தால் பயனில்லை” என்கிறார்.  

### நடை மற்றும் வடிவமைப்பு
பெரும்பாலான அறிவியல் புனைக்கதைகளில் சிறப்பு விளைவுகளே கதைக்கு வலு சேர்க்கின்றன இக்கதையில் அவை முதன்மை பெற்று இருக்கின்றன.காலின் குவாரென் ஸ்டார் டிரிபியூன் இதை   வெளிப்படுத்துகிறது. விளம்பர பலகைகள் சம கால தோற்றத்தையும் எதிர்கால உலகத்தையும் ஒரே நேரத்தில் வெளிப்படுத்தும் விதமாக தயாரிக்கப்படுகின்றன .புதிதாக உருவாக்கப்படும் கார்கள் தோற்றத்தில் புதியதாகவும் ,இதற்கு முன் அறிந்திராத வகைகளிலும் உருவாக்கப்படுகின்றன. குவாரென்  இப்படம்  பற்றி கூறும்போது இது தொய்வில்லாத படம் என்கிறார் இதன் தயாரிப்பாளர் சமகாலத்தைய இப்படத்தில் அதிகம் எதிரொலிக்கின்றார் .
# 1556 சென்சி நிலநடுக்கம்



1556 சென்சி நிலநடுக்கம் சீனா நாட்டின் சென்சி பகுதியில் ஏற்பட்ட ஒரு மாபெரும் பேரழிவுகரமான நிலநடுக்கம் ஆகும். இது உலக வரலாற்றிலேயே மிகப்பெரிய அழிவுகளை மற்றும் அதிக அளவிலான மரணங்களை ஏற்படுத்திய நிலநடுக்கமாகும். சீனாவில் இந்நிலநடுக்கத்தால் சுமார் 830,000 மக்கள் கொல்லப்பட்டனர். மிங் வம்சத்தின் காலத்தில், சென்சி மாகாணத்தில் 1556 ஆம் ஆண்டு ஜனவரி 23 ஆம் தேதி இந்த நிலநடுக்கம் நிகழ்ந்தது. சென்சி, ஷான்சி, ஹெனான், கான்சு, ஹெபேய், ஷாண்டோங், ஹூபிய், ஹுனான், ஜியாங்ஷு மற்றும் அன்ஹூயி மாகாணங்களில் 97 க்கும் அதிகமான சிறு - மாவட்டங்கள் பாதிக்கப்பிற்கு உள்ளாகின. பெய்ஜிங், செங்டூ மற்றும் ஷாங்காய் நகரங்களில் பல கட்டிடங்கள் சிறிது சேதமடைந்தன. சுமார் 840 கிலோமீட்டர் நீளமுள்ள (520 மைல்) பகுதிகள் இந்த நிலநடுக்கத்தால் அழிக்கப்பட்டன. சில சிறு - மாவட்டங்களில் 60 சதவிகித மக்கள் இந்த நிலநடுக்கத்தால் பலி ஆகினர். இந்நிலநடுக்கம் ஏற்பட்ட காலகட்டத்தில் பல மக்கள் "யாஓடாங்க்" எனப்படும் குகை வீடுகளிலும், சாம்பல்-மஞ்சள் நிற வண்டல் மண் மற்றும் பாறைகளால் செய்யப்பட்ட செயற்கை குகைகளில் வாழ்ந்து வந்தனர். இவற்றில் பல நிலநடுக்கத்தின் சக்தியை தாங்க இயலாமல் சரிந்து விழுந்து உயிர் பலிகளை அதிகரித்தது. 1556 சென்சி நிலநடுக்கமானது ரிக்டர் அளவு கோளில் 8.0 என பதிவாகியுள்ளது.  

## நிலவியல்
சென்சியில் ஏற்பட்ட இந்த சக்தி வாய்ந்த நிலநடுக்கத்தின் மையப்பகுதியானது சென்சி மாகாணத்தில் உள்ள வேய் ஆற்றின் பள்ளத்தாக்கில் ஹூவாக்சீன், வேய்னான் மற்றும் ஹூவாயின் ஆகியவற்றிற்கு அருகில் உள்ளது. ஹூவாக்சீன் பகுதியில் ஒவ்வொரு கட்டடமும் வீடும் நிலநடுக்கத்தால் அழிக்கப்பட்டது. இப்பகுதியில் வாழ்ந்த மக்களின் மக்கள் தொகையில் பாதிக்கும் மேலானவர்கள் கொல்லப்பட்டனர். இப்பகுதியில் மட்டும் ஒரு லட்சத்திற்கும் அதிகமான மக்கள் நிலநடுக்கத்திற்கு பலியாகினர். வேய்னான் மற்றும் ஹூவாயின் பகுதிகளிலும் ஹூவாக்சீனின் நிலைமை தான் இருந்தது. சில பகுதிகளில், பூமியில் 20 மீட்டர் (66 அடி) ஆழமான பிளவுகள் வெடித்தன. அழிவு மற்றும் இறப்பு எல்லா இடங்களிலும் இருந்தன. நிலநடுக்கத்தின் மையத்தில் இருந்து 500 கிலோமீட்டர் (310 மைல்) வரை பல இடங்களை இந்நிலநடுக்கம் பாதித்தது. இந்நிலநடுக்கம் நிலச்சரிவுகளைத் தூண்டியது, இது மேலும் பெரிய இறப்பு எண்ணிக்கைக்கு பங்களித்தது.  

சென்சி நிலநடுக்கம் மிங் வம்சத்தின் ஜியாஜிங் பேரரசரின் ஆட்சியின் போது ஏற்பட்டது. எனவே, சீன வரலாற்று பதிவில், இந்த பூகம்பம் பெரும்பாலும் ஜியாஜிங் மாபெரும் நிலநடுக்கம் என குறிப்பிடப்படுகிறது. புவியியல் தரவுகளை அடிப்படையாகக் கொண்ட நவீன மதிப்பீடுகள் சென்சி நிலநடுக்கம் ஏறத்தாழ ரிக்டர் அளவுக் கோளில் 8.0 அளவாக கணிக்கப் பட்டுள்ளது. பலி எண்ணிக்கையின் அடிப்படையில் மிகவும் அழிவுகரமான நிலந்டுக்கமாக சென்சி நிலநடுக்கம் உள்ளது. அனைத்து இயற்கை பேரழிவுகளில் இது மூன்றாவது இடத்தில் உள்ளது. முதல் மற்றும் இரண்டாம் இடத்தில் உள்ள பேரழிவுகளும் சீனாவில் ஏற்பட்டவையே. சென்சி நிலநடுக்கத்தால் ஏற்பட்ட அதிர்வுகளின் காரணாமாக சீயான் பகுதியில் உள்ள புகழ்பெற்ற புத்தக் கோவில் ஒன்றின் மூன்று மாடிகள் சிதைந்து அதன் உயரமும் குறைந்தது. 46 மீட்டர் அளவில் உயரமாக இருந்த கோவில் 43 மீட்டர் உயரமாக குறைந்தது.
# ஆபா



**ஆபா** (*ABBA*) சுவீடிய பரப்பிசைக் குழு. இது 1972இல் ஸ்டாக்ஹோமில் அக்னேதா, யோர்ன், பென்னி ஆண்டர்சன், அன்னி-பிரிட் லிங்சுடாடு இணைந்து உருவாக்கியதாகும். இந்தக் குழுவின் பெயர் இதிலுள்ள உறுப்பினர்களின் முதல் பெயரின் முதலெழுத்தைக் கொண்டு அமைந்ததாகும். பரப்பிசை வரலாற்றில் மிகவும் வெற்றிகரமான இசைக்குழுவாக விளங்குகின்றனர். 1974 முதல் 1982 வரை உலகின் இசைத்தட்டு விற்பனைகளில் சாதனை படைத்தனர். 1974இல் ஐக்கிய இராச்சியத்தின் பிரைட்டனில் யூரோவிசன் பாட்டுப் போட்டியில் வெற்றி பெற்று தங்கள் இசையுலக வாழ்வைத் தொடங்கினர்.  

ஆபா 380 முதல் 500 மில்லியனுக்கும் கூடுதலான இசைத்தட்டுக்களை விற்பனை செய்துள்ளதாக மதிப்பிடப்பட்டுள்ளது. அனைத்துக் காலத்தும் மிகக் கூடுதலான விற்பனையுடைய இசைக்கலைஞர்களாக கருதப்படுகின்றனர். ஐரோப்பக் கண்டத்திலிருந்தும் ஆங்கிலம் பேசா உலகிலிருந்தும் மிகவும் விற்பனையான இசைக்குழுவாகவும் உள்ளனர். ஐக்கிய இராச்சியத்தில் முதல் வரிசையெண்ணில் வந்த எட்டுத் தொகுப்புகளை தொடர்ந்து கொடுத்த சாதனையும் இணையாகப் புரிந்தனர். இந்த இசைக்குழு இலத்தீன் அமெரிக்காவிலும் குறிப்பிடத்தக்க வெற்றி அடைந்தனர்; தங்களுடைய இசைத்தொகுப்பின் எசுப்பானிய பதிப்பை வெளியிட்டனர்.  

இந்த இசைக்குழு செயல்பாட்டிலிருந்தபோது, இரண்டு சோடிகளாக இருந்தனர்: ஃபல்ட்சுகோகும் உல்வாயசும், மற்றும் லோங்சுடாடும் ஆண்டர்சனும். அவர்களது புகழ் ஓங்கத்தொடங்கியதும்அவர்களது தனிப்பட்ட வாழ்க்கை பாதிக்கப்பட்டது. இறுதியில் இரு திருமணங்களும் முறிவுற்றன. இந்த மணவாழ்க்கை மாற்றங்கள் அவர்களது இசையிலும் பிரதிபலித்தது. பின்னாளைய பாட்டுகள் உள்நோக்கியதாகவும் சோகமானதாகவும் இருந்தன.  

திசம்பர் 1982இல் ஆபா பிரிந்தபிறகு ஆண்டர்சனும் உல்வேயெசும் நாடகங்களுக்கு இசை எழுதி வெற்றி பெற்றனர். லோங்சுடாடும் ஃபல்ட்சுகோகும் ஒற்றைப் பாடகியாக இசைப்பயணத்தைத் தொடர்ந்தனர். இவர்களுக்கு மிதமான வெற்றியே கிடைத்தன. ஆபாவின் இசை மெல்லச் சரிந்து வந்தது; 1989இல் பாலிகிராம் ஆபாவின் இசைத்தட்டுகளையும் பதிவுகளையும் வாங்கியபிறகு இந்த இசைத்தட்டுக்களை பன்னாட்டளவில் மீள்வெளியீடு செய்தது. செப்டம்பர் 1992இல் ஆபா கோல்டு இசைத்தொகுப்பு வெளியிடப்பட்டது. இது உலகளவில் பெரும் வெற்றி அடைந்த்து. பல திரைப்படங்கள், குறிப்பாக *இம்மூயிரியல்சு வெட்டிங்* (1994), *தி அட்வெஞ்சர்சு ஆப் பிரிசில்லா, குயின் ஆப் டெசர்ட்* (1994), ஆபா இசையில் ஆர்வத்தை மீளவும் தூண்டின. தொடர்ந்து பல நிழல் இசைக்குழுக்களும் உருவாயின. 1999இல் ஆபாவின் இசையைத் தழுவிய *மம்மா மியா!* உலகெங்கும் இசைப்பயணம் மேற்கொண்டு பெரும் வெற்றியடைந்தது. அதே பெயரில் வெளியானத் திரைப்படமும் 2008இல் வெளியானது. இது ஐக்கிய இராச்சியத்தில் அந்தாண்டு மிகவும் பணமீட்டிய திரைப்படமானது. இதன் தொடர்ச்சியாக மம்மா மியா! வீ கோ அகைய்ன் என்ற திரைப்படம் 2018இல் வெளியாகவுள்ளது.  

2005ஆம் ஆண்டு யூரோவிசன் பாட்டுப் போட்டியின் 50வது ஆண்டுவிழாவில் ஆபா கௌரவிக்கப்பட்டனர். இந்தப் போட்டியின் வரலாற்றிலேயே *வாட்டர்லூ* என்ற அவர்களது பாட்டே மிகச் சிறந்ததாகத் தேர்ந்தெடுக்கப்பட்டது. ராக் & ரோல் புகழரங்கில் 2010இல் ஏற்கப்பட்டனர். 2015இல் அவர்களது பாட்டு "டான்சிங் குயின்" (நடன இராணி) இசைப்பதிவு அகாதமியின் கிராம்மி புகழரங்கில் ஏற்கப்பட்டது.  

335 ஆண்டுகளாக செயலற்று இருந்த ஆபா இசைக்குழு ஏப்ரல் 27, 2018இல் இரண்டு புதிய பாடல்களை பதிவு செய்தனர். இதில் முதல் பாடல் – "ஐ ஸ்டில் ஹவ் பெய்த் இன் யூ" – திசம்பர் 2018இல் வெளியாகவுள்ளது.  

## மேற்சான்றுகள்